<!DOCTYPE html PUBLIC "-//W3C//DTD HTML 4.01//EN" "http://www.w3.org/TR/html4/strict.
dtd">
<html>
<head>
  <meta content="text/html; charset=UTF-8" http-equiv="content-type">
  <link rel="stylesheet" type="text/css" href="style.css">
  <script src="script.js"></script>
</head>
<body>
<ol>
<li>
കർത്താവു താൻ ഗംഭീരനാദത്തോടും <br/>
പ്രധാന ദൈവദൂത ശബ്ദത്തോടും<br/>
സ്വർഗ്ഗത്തിൽ നിന്നിറങ്ങി വന്നിടുമ്പോൾ <br/>
എത്രയോ സന്തോഷം..... മദ്ധ്യാകാശത്തിൽ<br/>
</li>
<li>
മണ്ണിലുറങ്ങിടുന്ന ശുദ്ധിമാന്മാർ<br/>
കാഹളനാദം കേൾക്കുന്ന മാത്രയിൽ<br/>
പെട്ടെന്നുയിർത്തു വാനിൽ ചേർന്നിടുമേ<br/>
തീരാത്ത സന്തോഷം... പ്രാപിക്കുമവർ<br/>
</li>
<li>
ജീവനോടീ ഭൂതലേ പാർക്കും ശുദ്ധർ <br/>
രൂപാന്തരം പ്രാപിക്കുമന്നേരത്തിൽ<br/>
ഗീതസ്വരത്തോടും ആർപ്പോടും കൂടെ<br/>
വിണ്ണുലകം പൂകും.... ദുതതുല്യരായ്<br/>
</li>
<li>
കുഞ്ഞാട്ടിൻ കല്യാണ മഹൽദിനത്തിൽ <br/>
തന്റെ കാന്തയാകും വിശുദ്ധ സഭ<br/>
മണിയറയ്ക്കുള്ളിൽ കടക്കുമന്നാൾ<br/>
എന്തെന്തുസന്തോഷം..... ഉണ്ടാമവർക്ക്<br/>
</li>
<li>
സിദ്ധന്മാരാം പൂർവ്വ പിതാക്കളെല്ലാം<br/>
മദ്ധ്യാകാശത്തിൽ കല്യാണവിരുന്നിൽ<br/>
ക്ഷണിക്കപ്പെട്ടു പന്തിക്കിരിക്കുമ്പോൾ<br/>
ആമോദമായ് പാടും..... ശാലേമിൻ ഗീതം<br/>
</li>
<li>
ആദ്യം മുതൽക്കുള്ള സർവ്വശുദ്ധരും <br/>
തേജസ്സിൽ കർത്താവിനോടൊന്നിച്ചെന്നും<br/>
നീതി വസിക്കുന്ന പുത്തൻ ഭൂമിയിൽ<br/>
ആനന്ദത്തോടെന്നും..... പാർത്തിടുമവർ<br/>
</li>
<li>
ദേവാധി ദേവൻ സർവ്വത്തിന്നും മീതെ <br/>
തൻകൂടാരം വിശുദ്ധർ മദ്ധ്യത്തിലും<br/>
എന്നേക്കുമവർ തന്നെക്കണ്ടു മോദാൽ<br/>
ഹല്ലേലുയ്യാ പാടും..... നിത്യയുഗത്തിൽ. M.K.V<br/>
</li>
</ol>

<br/>
<br/>
<br/>
<br/>
</body>
</html>
